आयकर विभाग को मुंह की खानी पड़ी और पोंटी का बालबांका नहीं हुआ। आयकर विभाग ने फजीहत से बचने के लिए शिगूफा छोड़ दिया गया कि सम्भवत: छापे की खबर लीक हो गई होगी, जिस कारण पोंटी के लोग सारा पैसा ठिकाने लगाने मे सफल हो गए। बहरहाल, छापे के बाद पोंटी को फायदा यह हुआ कि अब पोंटी के पास न कोई चंदा लेने आ रहा है न कोई यह पूछ रहा है कि क्या उसकी आस्था बदल गई हैं। कांग्रेस ने एक ही झटके में पहले पोंटी को झटका और उसके बाद उसे सहारा देकर उबार लिया। इसे लोग कांग्रेसी राजनीति और रणनीति बता रहे हैं। वैसे इससे इत्तर कहने वाले यह भी कह रहे थे वाइन किंग ने ही अपने खिलाफ छापेमारी का जाल बिछवाया था, इसके बदले में उसने मोटी रकम भी खर्च की थी, लेकिन यह रकम उस रकम से काफी कम थी जिसकी उम्मीद पोंटी से हासिल करने की उम्मीद बसपा आलाकमान लगाए हुए था। आयकर विभाग की छापेमारी कराकर पोंटी ने एक साथ कई निशाने साधे हैं। एक तो अब कोई यह नहीं कह पाएगा कि पोंटी के पास काले धन की खान है दूसरा पोंटी के करीबी यह कहते हुए बसपा को उसका ‘हक’ देने से बच जाएंगे कि उन्होंने कुछ कमाया ही नहीं तो देंगे कैसे। पोंटी जिस तरह से बसपा से दूरी बना रहे हैं उससे तो यही लगता है कि अगला शासन मायावती का नहीं होगा। वह माया से दूरी बनाकर और कांग्रेस एवं समाजवादी पार्टी के करीब आकर अपने भविष्य पर लगे ग्रहण को भी कम करना चाहते हैं। उन्हें पता है कि पिछले पांच सालों में उनके और माया सरकार के करीबी रिश्तों को लेकर खूब चर्चा हुई है, ऐसे में अगर कोई अन्य सरकार बनी तो वह उनकी कम्पनी को अछूत समझकर किनारे लगा सकती है। यह बात यह बिजनेस मैन होने के नाते पोंटी कैसे बर्दाश्त कर सकते थे। बसपा से दूरी बढ़ाकर पोंटी एक तीर से कई निशाने लगाने के चक्कर में हैं।